Σθένελος του Περσέως

Στην Αρχαία ελληνική μυθολογία ο Σθένελος ήταν βασιλιάς στην Τίρυνθα και τις Μυκήνες, γιος τού ιδρυτή τής πόλης Περσέα και τής Ανδρομέδας, τής κόρης τού βασιλιά τής Αιθιοπίας Κηφέα και τής Κασσιόπης. Τα αδέλφια του ήταν ο Πέρσης, ο Αλκαίος, ο Έλειος, ο Μήστωρ, ο Ηλεκτρύωνας, ο Κύνουρος, η Γοργοφόνη και η Αυτόχθη.Smith, William (1880). A Dictionary of Greek and Roman Biography and Mythology: Abaeus-Dysponteus. J. Murray. σ. 408 Με τη σύζυγό του Νικίππη, αδελφή τού Ατρέα και του Θυέστη, παιδιά τους ήταν Αλκυόνη ή Αλκινόη, η Μέδουσα, ο Ευρυσθέας και ο Ίφις ή Ίφιος ή Ίφιτος.Βιβλιοθήκη Απολλόδωρου, 2.4.5 Ο Σθένελος έστειλε τον ανεψιό του και γιο τού Αλκαίου Αμφιτρύωνα στην εξορία, επειδή σκότωσε κατά λάθος τον θείο του Ηλεκτρίωνα· ο Αμφιτρύων στην εξορία νυμφεύτηκε την άλλη ανεψιά τού Σθένελου, την Αλκμήνη. Ο Σθένελος παρέμεινε βασιλιάς στις Μυκήνες και τον διαδέχθηκε ο γιος του Ευρυσθέας, που βασίλευσε μέχρι την εποχή που τον θανάτωσε ο Ύλλος, γιος τού Ηρακλή και τής Δηιάνειρας.Βιβλιοθήκη Απολλόδωρου, 2.4.6Γάιος Ιούλιος Υγίνος, "Fabulae" 244

Γενεαλογία

Παραπομπές

Πηγές
Smith, William (1880). A Dictionary of Greek and Roman Biography and Mythology: Abaeus-Dysponteus. J. Murray.
Emmy Patsi-Garin: Επίτομο λεξικό Ελληνικής Μυθολογίας, εκδ. οίκος «Χάρη Πάτση», Αθήνα 1969

Κατηγορία:Βασιλείς των Μυκηνών